สำหรับรถ Shuttle Bus ของกรุงเทพมหานคร ที่นำมาให้บริการนักท่องเที่ยวและประชาชนที่มาร่วมงานเทศกาลสงกรานต์ จะเป็นรถพลังงานไฟฟ้า BMA Feeder (20 ที่นั่ง รองรับผู้พิการ 2 ที่) จำนวน 3 คัน สำหรับให้บริการระหว่างวันที่ 12 - 15 เมษายน 2567 เวลา 13.00 - 21.00 น. จอดรับ-ส่งเฉพาะจุดจอดหลัก 9 จุด คือ 1. ลานคนเมือง (เสาชิงช้า) 2. ป้ายแยกคอกวัว (ตรงข้าม ถ.ข้าวสาร) 3. งานสงกรานต์สนามหลวง (ป้ายศาลฎีกา) 4. ป้ายคลองคูเมืองเดิม (MRT สนามไชย) 5. ป้ายมิวเซียมสยาม (MRT สนามไชย) 6. งานสงกรานต์สนามหลวง (ป้ายสนามหลวง) 7. ป้ายก่อนแยกคอกวัว (ถ.ข้าวสาร) 8. ป้ายก่อนอนุสาวรีย์ประชาธิปไตย (ถ.ข้าวสาร) และ 9. ป้ายเสาชิงช้า เพื่อลดปัญหาจราจรและหลีกเลี่ยงการนำรถจำนวนมากเข้ามาในพื้นที่จัดงานหลัก โดยจะให้บริการฟรี ความถี่ทุก ๆ 20 นาที โดยสามารถติดตามตำแหน่งของรถ BMA Feeder ได้ผ่านแอปพลิเคชัน ViaBus ในโหมด BMA Feeder